เงินบาทอ่อน หลังเฟดส่งสัญญาณขึ้นดบ.ปีนี้
ค่าเงินบาทปิดตลาดเย็นนี้ (16 ก.ค.) ที่ระดับ 34.19/21 บาท/ดอลลาร์ จากช่วงเช้าที่เปิดตลาดที่ระดับ 34.18 บาท/ดอลลาร์
16 ก.ค. 2558

นักบริหารเงิน เปิดเผยถึงค่าเงินบาทปิดตลาดเย็นนี้ (16 ก.ค.) อยู่ที่ระดับ 34.19/21 จากช่วงเช้าที่ระดับ 34.18 บาท/ดอลลาร์ ระหว่างวันเงินบาทเคลื่อนไหวตามภูมิภาคในกรอบ 34.18-34.23 บาท/ดอลลาร์
เนื่องจากดอลลาร์แข็งค่าจากถ้อยแถลงของนางเจนเน็ต เยลเลน ประธานธนาคารกลางสหรัฐ(เฟด) ที่ส่งสัญญาณเรื่องการปรับขึ้นอัตราดอกเบี้ยในปีนี้
“เงินบาทอ่อนค่าจากปัจจัยเป็นเรื่องทิศทางดอกเบี้ยของเฟด ส่วนปัญหาหนี้กรีซก็ต้องรอความชัดเจนยิ่งขึ้น” นักบริหารเงิน กล่าว นักบริหารเงิน ประเมินกรอบการเคลื่อนไหวของเงินในวันพรุ่งนี้ไว้ที่ 34.10-34.30 บาท/ดอลลาร์
 
ที่มา: สำนักข่าวอินโฟเควสท์